Ayat-Ayat Cinta

Ayat-Ayat Cinta mangrupa novel dina basa Indonésia yasana Habiburrahman El Shirazy nu diterbitkeun munggaran taun 2004 ku penerbit Basmala&Républika. Novel ieu eusina 418 kaca tur sukses jadi salah sahiji novel fiksi best seller di Indonésia nu dicitak tepi ka 160 rebu eksemplar dina jangkah wanci tilu taun. Ayat-Ayat Cinta ogé mangrupa panaratas karya sastra islami nu keur sedeng-sedengna binangkit dina wanci kiwari.

Ringkesan Singget
Novel ieu nyaritakeun kahirupan saurang mahasiswa Indonésia nu ngaranna Fahri bin Abdullah Shiddiq nu keur diajar di Universitas Al-Azhar Mesir. Dina hiji perjalanan, Fahri pinanggih jeung saurang mahasiswi Jerman nu ngaranna Aisha, nu geuningan kataji ku pribadina Fahri nu soméah tur mibanda wawasan kaislaman nu lega. Lian ti Aisha, Maria Boutros parawan Kristen Koptik ogé mikacinta Fahri. Kisah cinta di antara maranéhna beuki ruwet nalika dua tokoh lianna, nyaéta Nurul jeung Noura Bahadur, ogé mibanda rasa nu sarua.

Film Ayat-Ayat Cinta
Ningali hasilna penjualan novel ieu, sutradara Indonésia Hanung Bramantyo kiwari keur ngagarap film Ayat-Ayat Cinta nu dibéntangan ku Fedi Nuril minangka Fahri, Rianti Cartwright minangka Maria, Zaskia Adya Mecca minangka Noura, jeung Melanie Putria minangka Nurul.

Novel
Sastra Indonésia
Sastra Islami
Novél Indonesia